OpenLLM-France/wikimedia huggingface dataset:
# Wu Jingzi

Wu Jingzi (en xinès tradicional: 吳敬梓; en xinès simplificat: 吴敬梓; en pinyin: Wú Jìngzǐ) (1701 Quanjiao, Anhui, Xina - 11 de gener de 1754, Yangzhou, Jiangsu), escriptor xinès de la dinastia Qing, especialment conegut per la seva obra Rulin Waishi (1750).

## Biografia

Va néixer en una família benestant. El seu pare era un funcionari imperial amb vincles amb els filòsofs Yan Yuan (颜元) i Li Gong (李塨). Wu va créixer en un ambient de pensament confucià.
Un cop la seva família es va empobrir i malgrat haver rebut una generosa herència un cop mort el seu pare, la va malgastar en poc temps, i va marxar a viure a Nanjing.
Va decidir no seguir la carrera funcionarial i dedicar-se a la literatura amb una vida bohèmia i sense recursos econòmics.

## Obra

L'any 1740 va començar a escriure la novel·la satírica Rulin waishi, que probablement va iniciar com un treball semi-autobiogràfic, on denuncia i ataca la corrupció entre la classe funcionarial, fruit del sistema d'exàmens imperials xinesos.
Aquesta novel·la és considerada com una obra mestre de la literatura satírica xinesa del segle xviii. Tècnicament hi introdueix alguns canvis en l'art de la narració, especialment en la forma de desvetllar la personalitat dels personatges de manera progressiva, enlloc d'identificar-los des del principi.
Inicialment l'obra va circular de forma manuscrita i no va ser publicada fins dues dècades després de la seva mort. Durant el segle xix es va popularitzar i va ser reeditada diverses vegades.
No hi ha cap traducció en català. En castellà n'hi ha tres edicions amb diferents títols: Los Mandarines- Historia del bosque de los letrados, Rúlin Wáishi: Historia indiscreta del bosque de los letrados, i Historia de los intelectuales.
En anglès s'ha traduït com The Scholars i en francès com Chronique indiscrète des mandarins o Historire de la forêt des lettrés.

## Referències

* 1 2 «Wu Jingzi. Chinese autor» (en anglès). Arxivat de l'original el 2021-01-15. [Consulta: octubre 2016].
* ↑ «Wu Jingzi - Chinese Scholar and Writer» (en anglès). Arxivat de l'original el 2020-04-29. [Consulta: octubre 2016].
* 1 2 «Wu Jingzi And The Scholars» (en anglès). [Consulta: octubre 2016].
* ↑ Yuming, Luo. «A concise History of Chinese Literature» (en anglès). Arxivat de l'original el 2020-12-15. [Consulta: octubre 2016].
* ↑ Chaussende, Damien. La Chine, au XVIIIe siècle (en francès). París: Les Belles Lettres, 2013. ISBN 978-2-251-41051-7.
* ↑ Schirokauer, Conrad; Brown, Miranda. Breve historia de la civilización china (en castellà). Barcelona: Bellaterra, 2006. ISBN 978-84-7290-555-9.
* ↑ Rowe, William T. China's last empire (en anglès). Cambridge. Massachusetts: First Harvard University Press, 2012. ISBN 978-0-674-03612-3.
# Dali (cràter)

Dali és un cràter d'impacte en el planeta Mercuri de 176 km de diàmetre. Porta el nom del pintor català Salvador Dalí (1904-1989), i el seu nom va ser aprovat per la Unió Astronòmica Internacional el 2008.

## Referències

* ↑ «Dali». Gazetteer of Planetary Nomenclature. United States Geological Survey, 11-10-2016. [Consulta: 3 juny 2017].

## Vegeu també

* Llista de cràters de Mercuri
# East Williston

«East Williston» té aquests significats:
* East Williston (Nova York), població dels Estats Units a l'estat de Nova York.
* East Williston (Florida), concentració de població designada pel cens dels Estats Units a l'estat de Florida.
# Insecure

Insecure és una sèrie de comèdia nord-americana de 24 episodis d'uns 30 minuts de Melina Matsoukas, Kevin Bray, Debbie Allen i Cecile Emeke.

## Sinopsi

Issa (Issa Rae) i Molly (Ivone Orji) són dos joves amigues negres que viuen el seu dia a dia a la ciutat amb tot el que això implica. Insecure se centra així en les incòmodes experiències per les que les dues han de passar, incloent episodis racialment ofensius. Aquesta nova sèrie compta amb una temàtica similar al treball previ de Rae, especialment amb la seva exitosa sèrie web, titulada The Misadventures Of Awkward Black Girl (Les desventures d'una maldestre noia negra, en espanyol), reconeguda amb el premi Shorty a millor web sèrie. (Sensacine)
# Mauro García Juncal

Mauro Garcia Juncal (Moaña, 21 de maig de 1971) és un exfutbolista gallec, que ocupava la posició de defensa.

## Trajectòria

Va destacar al Pontevedra CF, club amb el qual va jugar en Segona B fins a 1995. És fitxat llavors per la SD Compostela, en aquells temps en primera divisió. Mauro es va convertir des de l'inici en titular a l'equip de Sant Jaume de Compostel·la, tant en els tres a la màxima categoria, com els posteriors dos anys a la Segona Divisió. En els cinc anys com a compostel·là, Mauro va esdevindre en un dels símbols de l'època daurada del club.
L'any 2000 retorna a Primera, al fitxar pel Rayo Vallecano, però no gaudeix de la mateixa sort. La temporada 00/01 hi disputa, la meitat com a suplent. I en els altres dos anys com rayista, tot just apareix en 13 ocasions.
A l'estiu el 2003 torna al Pontevedra, amb qui aconsegueix ascendir a Segona Divisió. L'estada a la categoria d'argent serà breu, i baixen de seguida. A les postres Mauro penjaria les botes a l'equip pontevedrés al final de la campanya 05/06.

## Enllaços externs

* Fitxa de Mauro
* Mauro es retira
# Maurici Dressayre i Marolas

Maurici Dressayre i Marolas, fill de Figueres, va ser presentar amb només 19 anys per a exercir el magisteri de l'orgue de la basílica de Castelló d’Empúries el 1824, però hi va renunciar ben aviat, ja que el 1825 obtingué el magisteri de cant de la seva ciutat natal

## Referències

* ↑ Gregori i Cifré, Josep M.; Salgado Cobo, Elena «La Capella de música de Santa Maria de Castelló d'Empúries i els compositors del seu fons musical». Fons de la basílica de Santa Maria de Castelló d'Empúries, 2013.
# Llista de cràters de Tebe

    En aquest article només es mostra els noms oficials aprovats per la Unió Astronòmica Internacional (UAI).
Aquesta és una llista de cràters amb nom de Tebe, una de les moltes llunes de Júpiter, descoberta el 1979 amb el pas de la sonda espacial Voyager 1.
El 2019, el cràter amb nom de Tebe representava el 0,01% dels 5475 cràters amb nom del Sistema Solar. Altres cossos amb cràters amb nom són Ariel (17), Cal·listo (142), Caront (6), Ceres (115), Dàctil (2), Deimos (2), Dione (73), Encèlad (53), Epimeteu (2), Eros (37), Europa (41), Febe (24), Fobos (17), Ganímedes (132), Gaspra (31), Hiperió (4), Ida (21), Itokawa (10), Janus (4), Japet (58), Lluna (1624), Lutècia (19), Mart (1124), Mathilde (23), Mercuri (402), Mimas (35), Miranda (7), Oberó (9), Plutó (5), Proteu (1), Puck (3), Rea (128), Šteins (23), Terra (190), Tetis (50), Tità (11), Titània (15), Tritó (9), Umbriel (13), Venus (900), i Vesta (90).

## Llista

Els cràters de Tebe porten els noms de personatges i llocs vinculats al mite de Tebe.
La latitud i la longitud es donen com a coordenades planetogràfiques amb longitud oest (+ Oest; 0-360).
| Cràter | Coordenades | Diàmetre (km) | Epònim | Ref. |
| Zethus | 10° 00′ S, 175° 00′ O﻿ / ﻿10.0°S,175.0°O﻿ / -10.0; -175.0 | 40,0 | Zetos, fill de Zeus i Antíope. En algunes històries de la mitologia grega és el marit de Tebe. | WGPSN |

## Referències

* ↑ Nomenclature Search Results: Tebe > Crater, Craters. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).
* ↑ Categories for Naming Features on Planets and Satellites. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).
# Devitxi Gorki

Devitxi Gorki (en rus: Девичьи Горки) és un poble de l'óblast de Saràtov, a Rússia, segons el cens del 2010 tenia 192 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Eastbourne (desambiguació)

«Eastbourne» té aquests significats:
* Eastbourne, East Sussex, Anglaterra
** Eastbourne (districte)
* Eastbourne (Durham), Anglaterra
* Eastbourne (Nova Zelanda)
# Iubileini (Fontalóvskaia)

* No s'ha de confondre amb la ciutat de l'óblast de Moscou de Iubileini..
Iubileini - Юбилейный (rus) és un possiólok del krai de Krasnodar, a Rússia. Es troba a la península de Taman, a la vora septentrional de la badia de Taman, a l'estret de Kertx, a 34 km al nord-oest de Temriük i a 160 km a l'oest de Krasnodar, la capital.
Pertany al municipi de Fontalóvskaia.
# Mikhaïl Khodorkovski

Mikhaïl Boríssovitx Khodorkovski (en rus: Михаи́л Бори́сович Ходорко́вский) (Moscou, 26 de juny del 1963) és un empresari, polític, filantrop i autor rus. Fou viceministre i després va ser empresonat.

## Referències

* ↑ Khodorkovsky: an oligarch undone, BBC News, 31 May 2005.
# Maternitat de Sabadell

La Maternitat de Sabadell és una obra eclèctica de Sabadell (Vallès Occidental) protegida com a Bé Cultural d'Interès Local.

## Descripció

Ampli casal construït per allotjar una clínica. Està compost de planta baixa i dos pisos. La façana és estucada i està decorada amb elements de pedra i rajola majòlica de colors sobre les finestres. Centra la composició un voluminós balcó amb balustrada de pedra, darrere del qual hi ha unes grans columnes. Està coronat per una cornisa que s'arqueja sobre el balcó remarcant l'entrada.

## Història

Construït l'any 1926 com a Clínica de Puericultura i Maternologia, fou ampliat posteriorment per l'arquitecte Joaquim Manich. Posteriorment va allotjar la seu d'una entitat i l'Escola Municipal de Belles Arts.
L'any 1990 es restaurà la façana i es va convertir en la seu del Departament de Cultura de la Generalitat de Catalunya i de l'Òmnium Cultural.

## Referències

* 1 2 3 «Maternitat de Sabadell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].

## Enllaços externs

* Maternitat de Sabadell Arxivat 2016-03-03 a Wayback Machine., fitxa del catàleg de l'Ajuntament
# Mosquer escatós

El mosquer escatós (Mionectes striaticollis) és un ocell de la família dels tirànids (Tyrannidae).

## Hàbitat i distribució

Habita boscos clars dels Andes de Colòmbia, Equador, Perú i centre de Bolívia.

## Referències

* ↑ «Mosquer escatós». Cercaterm. TERMCAT, Centre de Terminologia. Rev. 20/06/2021(català)
# Joan Fargas

* Per al dibuixant i escultor reusenc, vegeu «Joan Fargas Trillas»
Joan Fargas (Catalunya, segle XIX - Catalunya, segle XIX) fou un dirigent obrer català. Teixidor d'ofici, fou membre del partit democràtic i, posteriorment, del Partit Republicà Federal; fou un dels organitzadors del congrés obrer cooperativista del 1865 a Barcelona i, després, un dels fundadors de la Direcció Central de les Societats Obreres de Barcelona, que presidí del 1868 al 1869. Signà la proclama datada el 6 de desembre de 1868 sota el títol de A los obreros de Cataluña, que convocava els obrers a participar en un congrés obrer celebrat a Barcelona el dia 13 de desembre de 1868, i en el que en va presidir la primera sessió. Figurà entre els fundadors de la Unió Manufacturera de Catalunya.

## Referències

* ↑ «Joan Fargas». Gran Enciclopèdia Catalana. Barcelona: Grup Enciclopèdia Catalana.
# Hold Me

"Hold Me" és el sisè senzill de l'àlbum Affirmation, segon i darrer disc d'estudi de Savage Garden. Van editar un videoclip on apareix Hayes passejant per Borough Market de Londres. El senzill va tenir força èxit al Regne Unit arribant a la 17a posició de la llista britànica de senzills.

## Llista de cançons
### Regne Unit
#### CD1

* "Hold Me" (versió ràdio) – 3:54
* "Crash and Burn" (Live in the Studio) – 4:08
* "Truly Madly Deeply" (versió australiana) – 4:38

#### CD2

* "Hold Me" (versió ràdio) – 3:54
* "I Want You" (directe acústic) – 2:48
* "I Knew I Loved You" (directe a Brisbane, maig 2000) – 3:26

#### Casset

* "Hold Me" (versió ràdio) – 3:54
* "Truly Madly Deeply" (versió australiana) – 4:38

### Europa
#### CD Senzill

* "Hold Me" (versió ràdio) – 3:54
* "Truly Madly Deeply" (versió australiana) – 4:38

#### Maxi-CD

* "Hold Me" (versió ràdio) – 3:54
* "Truly Madly Deeply" (versió australiana) – 4:38
* "I Want You" (directe acústic) – 2:48
* "I Knew I Loved You" (directe a Brisbane, maig 2000) – 3:26

### Austràlia

* "Hold Me" – 4:50
* "Hold Me" (directe a Brisbane, maig 2000) – 5:10
* "The Best Thing" (directe a Brisbane, maig 2000) – 5:29
* "Affirmation" (Almighty Remix) – 8:04

### Nova Zelanda

* "Hold Me" (versió ràdio) – 3:54
* "Crash and Burn" (Live in the Studio) – 4:08
* "I Want You" (directe acústic) – 2:48
* "I Knew I Loved You" (directe a Brisbane, maig 2000) – 3:26
# Devičany

Devičany és un poble i municipi d'Eslovàquia que es troba a la regió de Nitra, al sud-oest del país. El 2011 tenia 393 habitants.

## Història

La primera menció escrita de la vila es remunta al 1075.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 19 desembre 2021].
* ↑ «Vznik obce Devičany» (en eslovac). Obec Devičany. [Consulta: 19 desembre 2021].
# Sant Antoni de Tàrrega

Sant Antoni de Tàrrega és una església de Tàrrega (Urgell) protegida com a bé cultural d'interès local.

## Descripció

És una església amb una façana en diferents etapes constructives perquè presenta el seu campanar d'espadanya desplaçat cap a una banda gairebé sobreposant-se a la casa veïna de l'església. La portalada d'accés té com a única decoració una petita fornícula superior on s'hi allotja una discreta talla de pedra dedicada a Sant Antoni Abat. L'interior de l'església és d'una sola nau, de planta regular i amb tres capelles adossades a cada un dels laterals. La coberta en l'actualitat és plana però antigament gaudia de volta de creueria. L'absis és recte i el presbiteri es troba lleugerament elevat.

## Història

Entre els anys 1599 i 1602 s'efectuen, a l'interior de l'església, enterraments massius de morts per la pesta que va afectar durament la ciutat. L'1 d'abril de 1650 en el seu subsòl desenterren la troballa d'un crucifix romànic d'estil de Llemotges conegut amb el nom del Sant Crist Trobat. El 1685, s'hi erigeix el campanar d'espadanya de l'església tal com consta en una inscripció en la pedra del mateix.

## Referències

* 1 2 «Sant Antoni de Tàrrega». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 gener 2017].
# Iudkinski

Iudkinski (en rus: Юдкинский) és un poble (un khútor) de l'óblast de Volgograd, a Rússia, segons el cens del 2010 no tenia cap habitant.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Pintura d'història

La pintura d'història o pintura històrica, és un gènere pictòric típic de l'art vuitcentista occidental. S'inspira en passatges de les sagrades escriptures, la història antiga (Mesopotàmia, Egipte, Grècia, Roma…). Queda inclosa dins la pintura d'història la pintura que tracta temàtica religiosa, mitològica, al·legòrica, històrica o que té per referent la literatura.
El 1667, la pintura d'història va ser considerada per l'historiògraf, arquitecte i teòric del classicisme francès André Félibien (1619-1695) com el gènere principal dins de la jerarquia dels gèneres, però aquest privilegi es va atenuar a la fi del segle xviii i durant el segle xix amb l'ofec del classicisme en benefici d'altres gèneres com el retrat, la pintura de gènere o el paisatge.
La pintura d'història té per objecte la representació de temes religiosos, mitològics, històrics, al·legòrics o els extreu de la literatura i es basa en una interpretació de la vida o expressa un missatge moral o intel·lectual. Sovint, i en particular en el desenvolupament del neoclassicisme, des de la Revolució Francesa i durant el segle xix, la pintura d'història es va concentrar en la representació d'herois, generalment masculins, nus o desvestits.
Al segle xix, la pintura d'història va viure un període de transició durant el qual nombrosos artistes van copiar els estils o als artistes històrics i antics. Al final d'aquest segle, aquest historicisme ha desembocat en l'estil anomenat academicisme, en oposició, al naixement del modernisme.

## Vegeu també

* El gran dia de Girona
* La Batalla de Tetuan

## Referències

* ↑ Fontbona, Francesc. «La pintura d'història». A: El Modernisme. en línia. Barcelona: Enciclopèdia Catalana.
# Memphis Pal Moore

Thomas Wilson Moore, més conegut com a Memphis Pal Moore (Kenton, 28 de juliol de 1894 - 18 de maig de 1953) va ser un boxador estatunidenc de la categoria pes mosca. Durant la seva carrera professional, que durà de 1913 a 1930, va triumfar d'adversaris famosos com ara Young Zulu Kid, Joe Lynch, Jack Wolfe, Pete Herman, Kid Williams, Johnny Buff, Sammy Mandell, Eugène Criqui, Bud Taylor, Harry Forbes i Johnny Ertle.
# Mosquer gris

El mosquer gris (Empidonax wrightii) és un ocell de la família dels tirànids (Tyrannidae).

## Hàbitat i distribució

Habita boscos àrids, artemisa, pins i ginebres de Nord-amèrica, des del sud de l'Washington, extrem sud de la Colúmbia Britànica, centre i est d'Oregon, sud d'Idaho i sud de Wyoming, nord-est d'Utah i centre de Colorado, cap al sud fins al sud de Califòrnia i sud de Nevada, centre d'Arizona i sud de Nou Mèxic.

## Referències

* ↑ «Mosquer gris». Cercaterm. TERMCAT, Centre de Terminologia. Rev. 20/10/2022(català)
# Il Giardino Armonico

Il Giardino Armonico és un conjunt instrumental italià especialitzat en música barroca i un dels pioners en l'ús d'instruments històrics.

## Història

Va ser fundat per Giovanni Antonini i Luca Pianca a Milà l'any 1985. Giovanni Antonini n'és el director i també l'intèrpret de flauta, i Enrico Onofri és el violí solista.
Il Giardino Armonico ha col·laborat amb solistes reconeguts, com la mezzo-soprano Cecilia Bartoli, les pianistes Marielle i Katia Labèque, la violinista Viktoria Mul·lova, el violoncel·lista Christophe Coin o la violinista Patricia Kopatchinskaja. Habitualment és convidat a les sales de concert de més prestigi mundial, com el Oji Hall de Tòquio, el Wigmore Hall i el Barbican Hall de Londres, el Musikverein et el Konzerthaus de Viena, el Théâtre du Châtelet i el Théâtre des Champs-Élysées de París, el Concertgebouw a Amsterdam, al Victoria Hall a Gènova, l'Alte Oper de Frankfurt, el Glinka Hall de Sant Petersburg, el Teatre Bolxoï de Moscou, el Konserthus d'Oslo, el Palais des beaux-arts de Brussel·les, l'Auditorio Nacional de Música de Madrid, el Carnegie Hall i el Lincoln Center de Nova York, l'Òpera de Sidney, el Teatro Colón de Buenos Aires i L'Auditori de Barcelona.

## Referències

* ↑ «Il Giardino Armonico» (en anglès). [Consulta: 21 juny 2015].
* ↑ «L'Auditori - Ceciclia Bartoli». [Consulta: 21 juny 2015].
* ↑ «La libertad de Viktoria Mullova» (en castellà). [Consulta: 21 juny 2015].
* ↑ «Il Giardino Armonico amb Kopatchinskaja». [Consulta: 21 juny 2015].

## Enllaços externs

* Il Giardino Armonico - Lloc web oficial
# Sant Antoni de Sorre

Santa Antoni de Sorre fou una ermita del poble de Sorre, en el terme municipal de Sort, a la comarca del Pallars Sobirà. Pertanyia a l'antic municipi d'Altron.
Està situada uns a l'extrem sud-oest del poble de Sorre.
Actualment és en ruïnes.

## Bibliografia

* Lloret, Teresa; Castilló, Arcadi. «Sort - Altron». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Sant Antoni de Sorre en el seu entorn, a l'Institut Cartogràfic de Catalunya
# Ievlevo

Ievlevo (en rus: Иевлево) és un poble de l'óblast de Tula, a Rússia, segons el cens del 2010 tenia 1.015 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Bidankoze

Bidankoze (cooficialment en castellà Vidángoz) és un municipi de Navarra, a la comarca de Roncal-Salazar, dins la merindad de Sangüesa. Limita al nord amb Uztarroze, al sud amb Burgi, a l'est amb Erronkari i a l'oest amb Galoze, Gorza, Sartze, Ezpartza-Zaraitzu, Orontze i Ezkaroze.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 117 | 114 | 114 | 115 | 113 | 113 | 115 | 115 | 114 | 111 | 111 |
| Fonts: Bidankoze i Institut d'Estadística de Navarra |||||||||||

## Personatges il·lustres

* Justino Navarro Aizagar (1904-?) escultor
* Mariano Mendigatxa Ornat (1832-1918): agricultor, col·laborà amb Louis Lucien Bonaparte i amb Resurrección Maria de Azkue en estudis sobre el dialecte roncalès.
* Prudencio Hualde Mayo (1823-1879): Sacerdot, també col·laborà amb Louis Lucien Bonaparte en la traducció de l'Evangeli de Mateu al roncalès.
# Mosquer estriat

El mosquer estriat (Myiophobus fasciatus) és un ocell de la família dels tirànids (Tyrannidae).

## Hàbitat i distribució

Viu entre la malesa del bosc, praderies amb matolls, sabana i cerrado de les terres baixes de gran part de la zona neotropical, des de Costa Rica, cap al sud, fins l'Argentina central.

## Taxonomia

Alguns autors han considerat que es tracta de tres espècies:
* mosquer estriat oriental (Myiophobus fasciatus sensu stricto). Molt estés, pel sud de Costa Rica i Panamà, Colòmbia, nord de Veneçuela, Guaianes, Brasil, est de Perú, nord i est de Bolívia, Paraguai, Uruguai i Argentina oriental i central.
* mosquer estriat occidental (Myiophobus crypterythrus Sclater, PL, 1861). Del sud-oest de Colòmbia, oest de l'Equador i nord-oest del Perú.
* mosquer rovellat (Myiophobus rufescens Salvadori, 1864). De l'oest del Perú i nord de Xile.

## Referències

* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan. 2016. HBW and BirdLife International Illustrated Checklist of the Birds of the World. Volume 2: Passerines. Lynx Edicions and BirdLife International, Barcelona i Cambridge.
* ↑ mosquer estriat oriental«Mosquer estriat». Cercaterm. TERMCAT, Centre de Terminologia. Rev. 20/06/2021(català)
* ↑ mosquer estriat occidental«Mosquer estriat». Cercaterm. TERMCAT, Centre de Terminologia. Rev. 20/06/2021(català)
* ↑ mosquer rovellat«Mosquer estriat». Cercaterm. TERMCAT, Centre de Terminologia. Rev. 20/06/2021(català)